ROMÂNIA

MUNICIPIUL SATU MARE 

CABINET VICEPRIMAR
SEDIU: P-ŢA 25 OCTOMBRIE, INTRAREA M 

Nr. 48033/18.08.2026

Băbțan Raul Gabriel, viceprimar al Municipiului Satu Mare,


În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect ,,aprobarea recoltării, modului de valorificare și prețului pentru cantitatea de 451,08 mc, masă lemnoasă provenită din fondul forestier, administrat de Ocolul Silvic Satu Mare”, proiect în susținerea căruia formulez prezentul

REFERAT DE APROBARE     


Prin cererea nr. 2818/03.08.2026, înregistrată la Primăria Municipiului Satu Mare sub nr. 45669/05.08.2026, Direcția Silvică Satu Mare–Ocolul Silvic Satu Mare a solicitat spre aprobare:

-recoltarea, modul de valorificare și prețul de pornire la licitație, a unei cantități de 297,93 mc, partida 2600145401040, masă lemnoasă pe picior;

-recoltarea, modul de valorificare directă către populație, a unei cantități de 153,15 mc, partizile 2600145401030 și 2600145401060, masă lemnoasă fasonată.
.
Având în vedere Regulamentul de valorificare a masei lemnoase din fondul forestier proprietate publică aprobat prin H.G. nr. 715/05.10.2017, cu modificările şi completările ulterioare, respectiv prevederile:

·  art. 4 alin.(1) potrivit căruia: ,,hotărârea privind modul de valorificare a masei lemnoase din fondul forestier proprietate publică a unei unităţi administrativ-teritoriale, ca «masă lemnoasă pe picior» sau ca «lemn fasonat» se ia ... de către consiliul local ”; 

· art. 20 alin.(5) potrivit căruia: „preţul de pornire la licitaţie/negociere pentru masa lemnoasă din fondul forestier proprietate publică a unei unităţi administrativ-teritoriale se aprobă de consiliul local al acesteia. Prețul de pornire se exprimă în lei/mc volum brut, fără TVA”;

- art. 45 alin. (1^1) potrivit căruia: ,,În situația în care volumul de lemn rotund de lucru prevăzut în actul de punere în valoare, dintr-o anumită specie, cu diametrul la capătul gros mai mare de 24 cm, rezultat din partizi de produse secundare, produse accidentale II și de tăieri în crâng, exploatate cu forțe proprii sau prin prestatori este mai mic de 20 mc, acesta poate fi vândut în mod direct entităților prevăzute la alin. (1), fără a mai fi necesară oferirea la licitație/negociere”;

- art. 45 alin. (1^2) potrivit căruia: ,,Pentru consumul propriu al persoanelor fizice, al unităţilor de interes local finanţate integral sau parţial de la bugetul de stat sau de la bugetul local, care nu desfăşoară activitate economică în sensul reglementărilor comunitare în domeniul ajutorului de stat, precum şi strict pentru consumul propriu al persoanelor fizice autorizate, întreprinderilor individuale, întreprinderilor familiale, asociaţiilor şi fundaţiilor înfiinţate conform legii, administratorii/prestatorii de servicii silvice/proprietarii fondului forestier proprietate publică a unităţii administrativ-teritoriale, după caz, pot să vândă în mod direct, fără licitaţie şi fără negociere, lemn de foc, precum şi lemn rotund şi despicat de lucru”;       

· art. 45 alin.(12) potrivit căruia: Preţurile de vânzare directă a lemnului fasonat se aprobă, pe baza principiilor economiei de piaţă, de către consiliul local;

· art. 45 alin.(13) potrivit căruia: ,,Cantitatea şi destinaţia lemnului fasonat provenit din fondul forestier proprietate publică a unităţii administrativ-teritoriale, prevăzute la alin.(1), care poate fi vândută direct, se aprobă de consiliul local al acesteia”;    

Prețul propus a fost stabilit cu respectarea prețurilor de referință aprobate prin Hotărârea Consiliului Local nr. 300/27.11.2025 privind aprobarea prețurilor de referință și a volumului masei lemnoase destinate valorificării, producția anului 2026 provenită din fondul forestier proprietate publică a Municipiului Satu Mare.

Având în vedere cele prezentate și ținând seama de atribuțiile Consiliului Local privind administrarea domeniului public al municipiului, prevăzute de O.U.G. nr. 57/2019 privind Codul administrativ, cu modificările și completările ulterioare, supun spre dezbatere și aprobare Consiliului Local al Municipiului Satu Mare proiectul de hotărâre în forma prezentată.

